section_heading: Radnja
paragraph_text: U sljedećoj sceni, žena po imenu Alice (Milla Jovovich) budi se pod tušem, unutar nepoznate vile, pri čemu shvaća da ima amneziju. Dok istražuje vilu zarobljava ju nepoznati čovjek, ali nedugo potom njih oboje zarobljava skupina specijalaca. Ispostavlja se da je čovjek koji je zarobio Alice zapravo policajac po imenu Matt Adison (Eric Mabius). Specijalci potom otvaraju tajna vrata koja vode do podzemne željezničke postaje. U vagonu potom otkrivaju još jednu onesviještenu žrtvu amnezije, čovjeka po imenu Spence (James Purefoy). Alice ga prepoznaje s fotografija vjenčanja koje je vidjela u vili. Pogledavši na svoj vjenčani prsten pročitala je natpis: Vlasništvo korporacije Umbrella.